open-index/open-wikipedia-markdown huggingface dataset:
Βέρνερ Πάντον

Ο **Βέρνερ Πάντον** (*Verner Panton*, 13 Φεβρουαρίου 1926 - 5 Σεπτεμβρίου 1998) ήταν Δανός αρχιτέκτων και σχεδιαστής επίπλων ο οποίος έφτιαξε μια σειρά μοντέρνων καρεκλών, περιβαλλόντων και φωτιστικών με προσωπικότητα σε αντίθεση με άλλους Δανούς σχεδιαστές. Θεωρείται ο σημαντικότερος σχεδιαστής της Δανίας στον 20ό αιώνα μετά τον Άρνε Γιάκοπσεν.

## Βιογραφία
Ο Πάντον γεννήθηκε στο Γκαντόφτ, ένα χωριό του νησιού Φιονία. Εκπαιδεύτηκε στο τεχνικό κολέγιο της Όντενσε, ως αρχιτεκτονικός μηχανικός, έπειτα σπούδασε στη Βασιλική Δανική Ακαδημία Τέχνης (Det Kongelige Danske Kunstakademi) στην Κοπεγχάγη. Εκεί γνώρισε τον Poul Henningsen ο οποίος τον εντυπωσίασε με την καθαρή βιομηχανική του αισθητική. Τα πρώτα δύο έτη σταδιοδρομίας του (1950-1952) εργάστηκε στο αρχιτεκτονικό γραφείο του Άρνε Γιάκοπσεν, όπου απέκτησε και την εμπειρία στον βιομηχανικό σχεδιασμό, αφού ο Γιάκοπσεν σχεδίαζε και πολλά αντικείμενα όπως έπιπλα και βρύσες συμπεριλαμβανόμενης και της *ant chair*. Ο Arne ενέπνευσε τον Πάντον γιατί δούλευε πολύ με νέα υλικά. Όταν έφυγε από τον Arne, ο Πάντον δούλεψε ως ελεύθερος σχεδιαστής σε διάφορα προγράμματα.

thumb|left|Καρέκλες του ΠάντονΤο 1955 άνοιξε το δικό του σχεδιαστικό γραφείο και τότε βγήκαν στην παραγωγή οι καρέκλες Batchelor, Tivoli chair και το 1959 η καρέκλα. Τότε άρχισε να αποκτά το δικό του ξεχωριστό στυλ και να γίνεται γνωστός σχεδιαστής. Τα επόμενα χρόνια άρχισε να πειραματίζεται. Κατασκεύασε το πρώτο φουσκωτό έπιπλο φτιαγμένο από πλαστικό και αργότερα το Astoria Hotel στη Νορβηγία όπου οι τοίχοι, η οροφή και το πάτωμα ήταν καλυμμένοι με πλαστικό.

Το 1962 μετακόμισε στη Βασιλεία με τη γυναίκα του, όπου ξεκίνησε μια μεγάλη συνεργασία με την Vitra, μια μεγάλη κατασκευαστική επίπλων. Τότε βγήκε στην παραγωγή η Flying chair φτιαγμένη από ένα και μόνο κομμάτι πλαστικό. 

Παρόλο που κέρδισε πολυάριθμα βραβεία στα τέλη της δεκαετίας του '70, με την ανάπτυξη του οικολογικού κινήματος, τα πολύχρωμα σχέδια του για αντικείμενα από πλαστικό ήταν αναχρονιστικά, και δεν μπόρεσε να πουλήσει κάποιο έργο του για πολλά χρόνια, στα οποία δεν κατάφερε να προσαρμοστεί στις νέες ιδέες. Όλα αυτά άλλαξαν στα μέσα της δεκαετία του '90, όταν ο μοντερνισμός και ιδιαίτερα ο Πάντον επανήλθαν στο προσκήνιο. Πολλά παλιά έργα του βγήκαν ξανά στην παραγωγή, καθώς το έργο του επανεκτιμήθηκε και διακρίθηκε με νέα βραβεία. Τότε του ζητήθηκε να σχεδιάσει μια έκθεση για τον ίδιο αλλά πέθανε λίγες μέρες πριν τα εγκαίνιά της το 1998. Σήμερα ο Πάντον θεωρείται ένας εκπρόσωπος της Ποπ Αρτ στον τομέα του σχεδιασμού.

## Παραπομπές


## Εξωτερικοί σύνδεσμοι

* Verner Panton biography at Danish Furniture
* Verner Panton at the design agency Tagwerc with texts on his designs and his design philosophy  

Κατηγορία:Δανοί αρχιτέκτονες
Κατηγορία:Βιομηχανικοί σχεδιαστές
Κατηγορία:Σχεδιαστές επίπλων
Κατηγορία:Δανοί σχεδιαστές
Στρόβιλος

Ο ** στρόβιλος** ή **τουρμπίνα**, είναι ένας κινητήρας που εξάγει ενέργεια από τη ροή ενός ρευστού και τη μετατρέπει σε ωφέλιμο έργο. Αν το ρευστό είναι αέριο καλείται *αεριοστρόβιλος* ενώ αν είναι υγρό λέγεται *υδροστρόβιλος*. Ο στρόβιλος γενικά μπορεί να είναι τόσο ακτινικής όσο και αξονικής ροής.

Η πιο απλή μορφή αεριοστροβίλου είναι μια συνδεσμολογία στροφίου όπου σε έναν άξονα ή τύμπανο προσαρτούνται πτερύγια. Το ρευστό επιδρά στα πτερύγια και αυτά αντιδρώντας στη ροή περιστρέφουν το στροφίο. Παραδείγματα απλών τουρμπίνων αποτελούν οι ανεμόμυλοι και οι νερόμυλοι.
## Αεριοστρόβιλος ακτινικής ροής
Ο **αεριοστρόβιλος ακτινικής ροής** χαρακτηρίζεται από το συμπαγές και στιβαρό της κατασκευής του, ενώ πλεονεκτεί και ως προς τη μέθοδο κατασκευής αφού κατασκευάζεται με χύτευση. Έχει λοιπόν εφαρμογή σε μικρού μεγέθους στροβιλοσυμπιεστές και για κινητήρες που χρησιμοποιούν ελαφρά κλάσματα, αφού παρουσιάζονται δυσκολίες, στην απομάκρυνση κατά τη λειτουργία, σωματιδίων που επικάθονται σε αυτόν. Για μεγαλύτερες κατασκευές το βάρος αυξάνεται σημαντικά ενώ και η χύτευση μεγάλων κομματιών παρουσιάζει δυσκολίες. Οι απώλειες πίεσης που οφείλονται στη μείωση του μεγέθους για τους αξονικούς στροβίλους δεν επηρεάζουν την λειτουργία τους σε υψηλές πιέσεις. 
Στους αεριοστροβίλους ακτινικής ροής τα καυσαέρια οδηγούνται στο στροφείο μέσω ενός σπειροειδούς κελύφους το οποίο δίνει τη συστροφή στη ροή. Πριν το στροφείο μπορεί να παρεμβάλλεται μια σταθερή πτερύγωση η οποία χρησιμοποιείται για να ρυθμίσει τη γωνία προσπτώσεως της ροής στα κινητά πτερύγια. Με κατάλληλη ρύθμιση της κλίσεως των σταθερών πτερύγιων είναι δυνατή η ρύθμιση της παροχής καυσαερίων, της ισχύος και των στροφών του στροβίλου.
## Αεριοστρόβιλος αξονικής ροής
Οι **αεριοστρόβιλοι αξονικής ροής** μπορεί να είναι μίας ή (σπάνια) δυο βαθμίδων. Κάθε βαθμίδα αποτελείται από μια σειρά σταθερών πτερύγιων που ακολουθείται από μια σειρά κινητών πτερύγιων. Μέσα στον στάτορα η ροή αποκτά συστροφή την οποία αφαιρεί το στροφείο απορροφώντας ενέργεια από το ρευστό. Τα πτερύγια του στροβίλου επειδή διαβρέχονται από τα καυσαέρια, λειτουργούν σε ιδιαίτερα υψηλές θερμοκρασίες. Η μεγάλη ταχύτητα περιστροφής τους δημιουργεί ισχυρές φυγοκεντρικές δυνάμεις οι οποίες σε συνδυασμό με τη υψηλή θερμοκρασία καταπονούν ιδιαίτερα τα πτερύγια. Επιπλέον στην περίπτωση υπάρξεως συστήματος παλμών δημιουργούνται ισχυρές ταλαντώσεις στα πτερύγια. Λόγω των υψηλών θερμοκρασιών λειτουργίας και της οριακής φορτίσεως θα πρέπει να ελέγχεται συνεχώς η μεταβολή της θερμοκρασίας εξόδου των καυσαερίων.

## Δείτε επίσης
*Υπερπλήρωση
## Εξωτερικοί σύνδεσμοι

Κατηγορία:Κινητήριες μηχανές
Κατηγορία:Μηχανική ρευστών
Κατηγορία:Τεχνολογίες αερίων
Όρεσακ

Το **Όρεσακ** (βουλγαρικά: *Орешак*) είναι χωριό της Βουλγαρίας. Βρίσκεται στην επαρχία του Λόβεχ, στο κέντρο του ορεινού όγκου του Αίμου. Έχει πληθυσμό 2.111 κατοίκων και είναι γνωστό λόγω της γειτνίασής του προς το μοναστήρι του Τρόγιαν. Στο χωριό αυτό γεννήθηκε ο Πατριάρχης Βουλγαρίας Μάξιμος.

## Παραπομπές


Κατηγορία:Χωριά της Επαρχίας Λόβετς
Συναγωγή

thumb|right|150px|Η "Νέα Συναγωγή" του Βερολίνου

**Συναγωγή** ( **' ή  **', γίντις:  *shul*, λαντίνο:  **' ή  **') είναι ο τόπος λατρείας της Ιουδαϊκής θρησκείας.

Ο όρος *συναγωγή* προέρχεται από το ρήμα *συνάγω* και σημαίνει «τόπος συγκέντρωσης». Ο αντίστοιχος εβραϊκός όρος *μπέιτ κνεσέτ* σημαίνει «οίκος συνέλευσης».

Μια τυπική συναγωγή αποτελείται από ένα μεγάλο χώρο προσευχής και μικρότερα δωμάτια μελέτης. Συνήθως περιλαμβάνει και χώρο κοινωνικών συναθροίσεων, καθώς και γραφεία.

Στις Ορθόδοξες συναγωγές επιτρέπεται στον κύριο χώρο να εισέρχονται μόνο άντρες. Γυναίκες εισέρχονται μόνο για την τελετή του γάμου, τον υπόλοιπο καιρό συμπροσεύχονται από γειτονικά δωμάτια. Στις προοδευτικές ή μεταρρυθμισμένες (ρεφορμιστικές) ιουδαϊκές κοινότητες επιτρέπεται η είσοδος και στις γυναίκες.

 

## Υποσημειώσεις
Oxford Dictionary of Byzantium

Το **Βυζαντινό Λεξικό της Οξφόρδης** (**ODB**, *Oxford Dictionary of Byzantium*) είναι τρίτομο έργο που εξεδόθη από τις πανεπιστημιακές εκδόσεις της Οξφόρδης (Oxford University Press). 

Περιέχει σημαντικό αριθμό λημμάτων για θέματα αφορώντα τη Βυζαντινή αυτοκρατορία. Το έργο επιμελήθηκε ο Αλεξάντρ Καζντάν. Το έργο το οποίο ήταν προϊόν της έμπνευσής του ολοκληρώθηκε μετά το θάνατό του. Όμως πριν πεθάνει είχε ήδη αφήσει έναν μεγάλο αριθμό άρθρων, τα οποία φέρονται υπογεγραμμένα από τον *Α.Κ.* 

Το έργο αυτό θεωρείται ως ένα από τα καλύτερα του είδους του και αυτό με τη μεγαλύτερη διάδοση, σημείο αναφορά σε όλες τις σχετικές με το Βυζάντιο μελέτες που γράφτηκαν μετά τη έκδοσή του το 1991. Καλύπτει με αναφορές και αυτοτελή λήμματα ό,τι αφορά την ιστορία του Βυζαντίου και των λαών που εμφανίσθηκαν με τον ένα ή τον άλλον τρόπο στην ιστορία του.

Κατηγορία:Βυζαντινή Αυτοκρατορία
Κατηγορία:Ελληνικά λεξικά
Κατηγορία:Λεξικά
Πατριάρχης Βουλγαρίας Μάξιμος

Ο **Μάξιμος** (κατά κόσμον *Μαρίν Ναϊντένωφ Μινκώφ*, βουλγ. Марин Найденов Минков - 29 Οκτωβρίου 1914 - 6 Νοεμβρίου 2012) ήταν ο 27ος προκαθήμενος της Βουλγαρικής Ορθόδοξης Εκκλησίας με τον τίτλο *[[Ιερά Μητρόπολις Σόφιας|Μητροπολίτης Σόφιας]] και [[Πατριάρχης Βουλγαρίας|Πατριάρχης πάσης Βουλγαρίας]]*.

## Βιογραφία
Γεννήθηκε στις 29 Οκτωβρίου του 1914 στο ορεινό χωριό Όρεσακ. Αποφοίτησε από το σχολείο στο χωριό του και σε ηλικία 27 ετών εκάρη μοναχός σε γειτονικό μοναστήρι. Σπούδασε Θεολογία στο Πανεπιστήμιο της Σόφιας. Το 1944 χειροτονήθηκε πρεσβύτερος. Από το 1950 μέχρι το 1955 υπηρέτησε ως Προϊστάμενος του Μετοχίου του Πατριαρχείου Βουλγαρίας στη Μόσχα. Στις 30 Δεκεμβρίου 1956 χειροτονήθηκε τιτουλάριος Επίσκοπος Βρανίτσης. Στις 30 Οκτωβρίου 1960 εξελέγη Μητροπολίτης Λοβτσού. Στις 4 Ιουλίου 1971 εξελέγη Μητροπολίτης Σόφιας και Πατριάρχης Βουλγαρίας, διαδεχόμενος τον προκάτοχό του Κύριλλο.

## Πατριαρχία
Η Πατριαρχία του είχε σημαδευτεί από ένα υποβόσκον σχίσμα στην Εκκλησία της Βουλγαρίας, το οποίο ξεκίνησε από το γεγονός ότι εξελέγη Πατριάρχης το 1971, ενώ ο κύριος αντίπαλός του, ο Ποιμένας, βρισκόταν σε αποστολή στη Μόσχα. Από τότε ξέσπασε ένας ανηλεής πόλεμος και οι αντίπαλοι του κ. Μαξίμου τον κατηγόρησαν ανοιχτά ότι συνεργάζεται με το κομμουνιστικό καθεστώς της χώρας. Ο Ποιμένας εξελέγη και αυτός ως σχισματικός Πατριάρχης. Το 1998, ο Οικουμενικός Πατριάρχης Βαρθολομαίος συνεκάλεσε Μείζονα και Υπερτελή Σύνοδο για την αντιμετώπιση του σχίσματος, στην οποία συνέστησε την παραίτηση και των δύο Πατριαρχών, σχισματικού και νομίμου.

Έκτοτε, ο Πατριάρχης Μάξιμος διατήρησε αποστάσεις από το Οικουμενικό Πατριαρχείο. Το σχίσμα της εκκλησίας βρίσκεται σε ύφεση μετά το θάνατο του Ποιμένος.

Τέλος, κατά τη διάρκεια της Πατριαρχίας του, η Εκκλησία της Βουλγαρίας θεωρείται ότι έγινε μια από τις πιο συντηρητικές Εκκλησίες, καθώς συμμετέχει μόνο στους διαλόγους που διεξάγονται μεταξύ των ορθοδόξων και έπαυσε να διαλέγεται με τους καθολικούς ή τους προτεστάντες. 

Απεβίωσε σε ηλικία 98 ετών στη Σόφια, στις 6 Νοεμβρίου 2012. Ενταφιάστηκε στην Ιερά Μονή Τρογιάν.

## Παραπομπές


## Ξενόγλωσση βιβλιογραφία

* Oficjalny biogram w serwisie Patriarchatu Moskiewskiego
* Nie żyje patriarcha bułgarskiej Cerkwi prawosławnej Maksym

Μαξιμος
Μαξιμος
Αεροσυμπιεστής

Ο **αεροσυμπιεστής**, ή «**κομπρεσέρ**» είναι η μηχανή που συγκεντρώνει σε έναν κλειστό χώρο (συνήθως δοχείο) ένα αέριο αυξάνοντας κατ' επέκταση μέσα εκεί την πυκνότητά του και την πίεσή του. Υπάρχουν αρκετές διαφορετικές μέθοδοι μέσω των οποίων επιτυγχάνεται η συμπίεση του αερίου. Οι πιο συνηθισμένες κατηγορίες αεροσυμπιεστών είναι οι εμβολοφόροι, οι περιστροφικοί, οι κοχλιοφόροι και οι πτερυγιοφόροι.

Οι εμβολοφόροι αεροσυμπιεστές είναι παλινδρομικής κίνησης και περιλαμβάνουν κυλίνδρους διατεταγμένους σε σειρά. Ο κύλινδρος πρώτης βαθμίδας αναρροφά τον αέρα του περιβάλλοντος, ο οποίος εισάγεται μέσω ειδικού φίλτρου, καθώς το έμβολο κινείται προς τα πάνω. Ταυτόχρονα, ο αέρας στον ανώτερο κύλινδρο συμπιέζεται και ωθείται προς τα έξω. Στην πλειονότητα των περιπτώσεων χρησιμοποιείται το λεγόμενο στροφείο ακτινικής ροής. Οι κύριοι λόγοι καθιέρωση της τεχνολογίας αυτής είναι η απλότητα και η στιβαρότητα της κατασκευής, το μικρό βάρος άρα και μέγεθος και τέλος ότι με μια βαθμίδα, ένα δηλαδή μόνο βήμα συμπίεσης, επιτυγχάνεται ικανοποιητικά μεγάλος λόγος πιέσεως που καλύπτει τις ανάγκες υπερπλήρωσης. 

Οι φυγοκεντρικοί συμπιεστές που δεν χαρακτηρίζονται ως θετικής εκτοπίσεως στηρίζουν την αποτελεσματικότητα τους στο ταχύστροφο της περιστροφής τους. Στον ακτινικό συμπιεστή ο αέρας εκτός από την περιστροφική κίνηση κινείται κυρίως ακτινικά με την αξονική συνιστώσα πολύ μικρή. Κατά την περιστροφή του στροφείου προσδίδεται τόσο κινητική ενέργεια όσο και πίεση. Ο διάχυτης (diffuser) καθώς οδηγεί τον αέρα περιφερειακά προς το σπειροειδές κέλυφος, τον επιβραδύνει αυξάνοντας την πίεση του. Ο διάχυτης μπορεί να διαθέτει σταθερά πτερύγια ή να αποτελείται από απλά παράλληλα τοιχώματα. Το σπειροειδές κέλυφος είναι αγωγός με συνεχώς αυξανόμενη διατομή. Ο αγωγός περιβάλει τον διάχυτη με τη μορφή σπείρας και συλλέγει τον αέρα από το διάχυτη σε όλες τις περιφερειακές θέσεις, οδηγώντας τον στην έξοδο του κελύφους (case). Πριν την είσοδο του συμπιεστή τοποθετείται δικτυωτό φίλτρο για να αποφευχθεί η εισχώρηση ξένων αντικειμένων και αιωρούμενων σωματιδίων. Σε μεγάλους στροβιλοσυμπιεστές υπάρχει ειδική διάταξη διαφραγμάτων για να μειώνεται ο θόρυβος που προκαλεί η λειτουργία του συμπιεστή. Τυχόν φραγμένα φίλτρα αυξάνουν την αντίσταση στη ροή του αέρα με αποτέλεσμα να μειώνεται ο βαθμός απόδοσης του συμπιεστή και κατά συνέπεια της ίδιας της μηχανής.

## Εξωτερικοί σύνδεσμοι
* 

Κατηγορία:Μηχανές
Κατηγορία:Τεχνολογίες αερίων
Ναυτικό ατύχημα

Ως **ναυτικό ατύχημα** ή **θαλάσσιο ατύχημα** χαρακτηρίζεται γενικά κάθε θαλάσσιο συμβάν που έχει ως συνέπεια την απώλεια ή βλάβη πλοίου ή φορτίου του.

## Γενικές κατηγορίες
Τα ναυτικά ατυχήματα διακρίνονται σε:
# Τυχαία: που οφείλονται σε αίτια εκτός ανθρωπίνου παράγοντος (τύχη ή ανωτέρα βία).
# Υπαίτια: που οφείλονται σε δόλο ή αμέλεια ενός ή περισσοτέρων προσώπων και σε
# Δόλια: που προκαλούνται εκ προθέσεως με πλήρη γνώση και επιδίωξη των οποιωνδήποτε συνεπειών.

Στα ναυτικά ατυχήματα, τα αίτια που προκάλεσαν αυτά διερευνά η χώρα της οποίας και φέρει σημαία το πλοίο, ανεξάρτητα σε ποια περιοχή βρίσκεται αυτό και υπέστη το ατύχημα. Και ακριβώς γι' αυτόν τον λόγο ακολουθείται "διοικητικός έλεγχος του ναυτικού ατυχήματος" που διακρίνεται σε επιμέρους προανάκριση, τακτική ανάκριση και διαβίβαση της δικογραφίας στο Συμβούλιο Ελέγχου Ναυτικών Ατυχημάτων (Σ.Ε.Ν.Α.) το οποίο και τελικά γνωμοδοτεί για τις τυχόν πειθαρχικές ευθύνες, εάν δεν υπάρχουν ποινικές, ή παράλληλα, η υπόθεση οδηγείται στα ποινικά δικαστήρια του τόπου νηολόγησης του πλοίου ή της έδρας της εταιρείας που διαχειρίζεται αυτό.

## Παραδείγματα ναυτικών ατυχημάτων
Κυριότερα παραδείγματα (περιπτώσεις) ναυτικών ατυχημάτων είναι:
* Ζημιές από κακοκαιρία
* Αβαρίες
* Βυθίσεις
* Προσαράξεις
* Συγκρούσεις
* Προσκρούσεις
* Πυρκαγιές
* Εκρήξεις
* Εσωτερικές ζημιές (διαρροή, μετατόπιση φορτίου, απώλεια αγκυρών, ζημιές φορτοεκφορτωτικών μέσων κ.ά.)
### Ναυτικά ατυχήματα ελληνικών πλοίων
Ναυτικά ατυχήματα που σημειώθηκαν σε ελληνικά πλοία άνω των 100 κ.ο.χ. που βεβαιώθηκαν προανακριτικά:
*1996: Σύνολο 55 (εκ των οποίων 3 βυθίσεις, 3 απώλειες ζωής)
*1997: Σύνολο 44 (1 βύθιση, 17 προσαράξεις, 8 πυρκαγιές-εκρήξεις, 1 πρόσκρουση, 12 μηχανικές βλάβες, 5 από άλλες αιτίες, και 2 απώλειες ζωής ή τραυματισμοί)

## Σημειώσεις



Κατηγορία:Ναυτικό Δίκαιο
Τάσης Καζάζης

Ο **Τάσης (Αναστάσιος) Καζάζης** (1903-1997) ήταν Έλληνας πολιτικός και δήμαρχος Πύργου.

## Βιογραφικά στοιχεία

Γεννήθηκε στη Δίβρη (σήμερα Λαμπεία) της Ηλείας στις 30 Ιανουαρίου 1903. Πατέρας του ήταν ο Διονύσιος Καζάζης, κηροπλάστης και έμπορος στον Πύργο. Ήταν γόνος της μεγάλης οικογενείας του οπλαρχηγού της Δίβρης Αναστάσιου Αθανασόπουλου.

Αφού τελείωσε το δημοτικό σχολείο στη Δίβρη, συνέχισε τις γυμνασιακές του σπουδές στον Πύργο. Μετά την ολοκλήρωση των εγκύκλιων σπουδών του, σπούδασε ιατρική στο Πανεπιστήμιο του Βερολίνου. 

Το όνομά του συνδέθηκε με την περίοδο της Κατοχής στην ιστοριογραφία της πόλης που υπήρξε δήμαρχος, αλλά και της Ηλείας. Με τις ενέργειές του έσωσε τον Πύργο από τους Γερμανούς. Το 1977 τυπώθηκε στον Πύργο το βιβλίο του *Οι Γερμανοί στην Ηλεία*, το οποίο επανεκδόθηκε το 1994.

Απεβίωσε σε ηλικία 94 ετών στις 16 Δεκεμβρίου 1997.

Απέκτησε με την σύζυγό του Ανθούλα (απεβίωσε στις 31 Δεκεμβρίου 2008 στην Αθήνα) δύο παιδιά, τον Θάνο και τη Βάσω.

## Παραπομπές


Κατηγορία:Δήμαρχοι Πύργου Ηλείας
Μπάρεντσεγια

Το **Μπάρεντσεγια** (Νορβηγικά: *Barentsøya*) είναι νησί της Νορβηγίας και βρίσκεται στο αρχιπέλαγος Σβάλμπαρντ σε βόρειο γεωγραφικό πλάτος μεταξύ 78° 30΄ και 78° 50΄ και σε ανατολικό γεωγραφικό μήκος μεταξύ 20° 10΄ και 22° 20΄, μεταξύ της Σπιτσβέργης και της νήσου Έντγκεγια, ΒΔ. στη ομώνυμη θάλασσα Μπάρεντς.

Με έκταση 1.288 τ.χλμ. είναι το τέταρτο μεγαλύτερο νησί του αρχιπέλαγος Σβάλμπαρντ μετά την Σπιτσβέργη, τη Βορειοανατολική Γη και την Έντγκεγια και το όνομά της οφείλεται στον Ολλανδό θαλασσοπόρο Γουλιέλμο Μπάρεντς.

Κατηγορία:Αρχιπέλαγος Σβάλμπαρντ
.um

**.um** είναι ο top-level domain κωδικός για νησιωτικές κτήσεις των ΗΠΑ στο Διαδίκτυο. Ο κωδικός δε χρησιμοποιείται, δεδομένου ότι οι κτήσεις αυτές είναι ακατοίκητες και δεν υπάρχει ενδιαφέρον κατοχύρωσης ονομάτων.

## Δείτε επίσης

* Κατάλογος top-level domains

Κατηγορία:Επικοινωνίες στις Ηνωμένες Πολιτείες
Κατηγορία:Top-level domains
Αιολική διάλεκτος

Η **Αιολική** ή **Αχαϊκή** ήταν μια διάλεκτος την οποία μιλούσαν στη Αρχαία Ελλάδα, στις περιοχές της Θεσσαλίας, στη Βοιωτία, στη Λέσβο και στη μικρασιατική ακτή κατά την περίοδο 800 π.Χ.-300 π.Χ.

Σε αυτή τη διάλεκτο έγραψαν τα ποιήματά τους η Σαπφώ, ο Αλκαίος και η Κόριννα.

## Χαρακτηριστικά
Στην αιολική διάλεκτο:

* Παρουσιάζεται κώφωση του **α** σε ο : δέκα  οὕτων.

* **Ψήφισμα τής Τεγέας. (324 π.Χ., Αρκαδική διάλεκτος)**

[βασιλεύς Ἀλέξ]δρος τὸ διάγρ[α]μμα, γραφῆναι κατὺ τὰ ἐ[πανωρ]θώσατυ ἁ πόλις τὰ ἰν τοῖ διαγράμματι ἀντιλεγόμενα. (Ι) τὸς φυγάδας τὸς κατενθόντας τὰ πατρῶια κομίζεσθαι ἐς τοῖς ἔφευγον, καὶ τὰ ματρῶια, ὅσαι ἀνέσδοτοι τἀ πάματα κατῆχον καὶ οὐκ ἐτύγχανον ἀδελφέος πεπαμέναι. εἰ δὲ τινι ἐσδοθένσαι συνέπεσε τὸν ἀδελφέον καὶ αὐτὸν καὶ τὰν γενεὰν ἀπολέσθαι, καὶ τανὶ ματρῶια ἦναι, ἀνώτερον δὲ μηκέτι ἦναι. (II) ἐπὲς δὲ ταῖς οἰκίαις μίαν ἕκαστον ἔχεν κατὺ τὸ διάγραμμα. εἰ δὲ πὸς ταῖ οἰκίαι μὴ πόεστικᾶπος, ἐξαντίαι δ' ἔστι ἰσόθι πλέθρω, λαμβανέτω τὸν κᾶπον. εἰ δὲ πλέον ἀπέχων ὁ κᾶπὸς ἐστι πλέθρω, τωνί τὸ ἥμισσον λαμβανέτω, ὥσπερ καὶ τῶν ἄλλων χωρίων γέγραπται. τᾶν δὲ οἰκιᾶν τιμὰν κομιζέσθω τῶ οἴκω ἑκάστω δύο μνᾶς, τὰν δὲ τιμασίαν ἦναι τᾶν οἰκίαν κὰ τάπερ ἁ πόλις νομίζει. τῶν δὲ κάπων διπλάσιον τὸ τίμαμα κομίζεσθαι ἢ ἐς τοῖ νόμοι. τὰ δὲ χρήματα ἀφεῶσθαι τὰν πόλιν καὶ μὴ ἀπυλιῶναι μήτε τοῖς φυγάσι μήτε τοῖς πρότερον οἴκοι πολιτεύονσι. (ΙΙΙ) ἐπὲς δὲ ταῖς παναγορίαις ταῖς ἐσλελοίπασι οἱ φυγάδες, τὰν πόλιν βωλεύσασθαι, ὅτι δ' ἂν βωλεύσητοι ἁ πόλις, κύριον ἔστω. (IV) τὸ δὲ δικαστήριον τὸ ξενικὸν δικάζεν ἑξήκοντα ἀμερᾶν. ὅσοι δ' ἂν ἰν ταῖς ἑξήκοντα ἁμέραις μὴ διαδικάσωνται, μὴ ἦναι αὐτοῖς δικάσασθαι ἐπὲς τοῖς πάμασι ἰν τοῖ ξενικοῖ δικαστηρίοι, ἀλλ' ἰν τοῖ πολιτικοῖ ἀΐ. εἰ δ'ἂν τι ὕστερον ἐφευρίσκωνσι, ἰν ἁμέραις ἑξήκοντα ἀπὺ ταῖ ἂν ἁμέραι τὸ δικαστήριον καθιστᾷ. εἰ δ' ἂν μηδ' ἰν ταῖννυ διαδικάσητοι, μηκέτι ἐξέστω αὐτῶι δικάσασθαι. εἰ δ' ἂν τινες ὕστερον κατένθωσι, τῶ δικαστηρίω τῶ ξενικῶ [μ]ηκέτι ἐόντος, ἀπυγραφέσθω πὸς τὸς στραταγὸς τὰ πάματα ἰν ἀμέραις ἑξήκοντα, καὶ εἰκ ἄν τι αὐτοῖς ἐ[π]απύλογον ἦι, δικαστήριον ἦναι Μαντινέαν. εί δ' [ἂν μὴ] διαδικάσητοι ἰν ταιν[νὶ] ταῖς ἀμέραις, μηκέτ[ι] ἦναι αὐτοῖ δικάσασθαι.

*

## Περαιτέρω πηγές

* Φανής Ι. Κακρίδης, Αρχαία ελληνική γραμματολογία, Αθήνα 2005.
* Γεώργιος Μπαμπινιώτης, Συνοπτική Ιστορία της Ελληνικής Γλώσσας, Αθήνα 2002.
* Δημήτριος Δημητράκος, Νέον ορθογραφικόν ερμηνευτικόν λεξικόν, Αθήνα 1970.
* Χατζηδάκις Γεώργιος, Σύντομος Ιστορία της Ελληνικής Γλώσσης, Αθήνα 1967. 
*http://www.greek-language.gr/greekLang/ancient_greek/education/lyric/handbook/dialects/index.html

## Παραπομπές


Αιολικη
Αιολικη
Κατηγορία:Γλώσσες της αρχαίας Ανατολίας
Γουλιέλμος Μπάρεντς

Ο **Γουλιέλμος Μπάρεντς** (*Willem Barentsz*, 1550 – 20 Ιουνίου 1597) ήταν Ολλανδός θαλασσοπόρος εξερευνητής και χαρτογράφος.

Είχε αναλάβει με εντολή της κυβερνήσεώς του κατ' επανάληψη θαλάσσιες εξερευνητικές αποστολές προς τον Βόρειο Πόλο και στη σημερινή Θάλασσα Μπάρεντς, που φέρει προς τιμή του το όνομα αυτό.

thumb|left|255px|Ο θάνατος του Γουλιέλμου Μπάρεντς
Ο Μπάρεντς ανεκάλυψε τις νήσους της Σπιτσβέργης και τη νορβηγική Νήσο των Άρκτων. Στη τελευταία του όμως αποστολή στην Αρκτική αποκλείσθηκε από τους πάγους στη ρωσική νήσο Νόβαγια Ζεμλιά (= Νέα Γη). Επί δέκα μήνες ο ίδιος και οι σύντροφοί του δεινοπάθησαν και ταλαιπωρήθηκαν από το δριμύ ψύχος και τις κακουχίες μέχρι που έλιωσαν οι πάγοι. Κατά την επιστροφή του όμως πέθανε μέσα στο πλοίο του.

## Παραπομπές


Κατηγορία:Ολλανδοί θαλασσοπόροι
Κατηγορία:Εξερευνητές των πολικών περιοχών
Γενικά top-level domains

**Γενικά top-level domains** ονομάζονται τα top-level domains που προορίζονται, θεωρητικά τουλάχιστον, για συγκεκριμένες κατηγορίες οργανώσεων. Στην πράξη, ο καθένας μπορεί να κατοχυρώσει κάποιο από τα περισσότερα από αυτά. Τα domains αυτά είναι:

## Ειδικά top-level Αποκλειστικά για Ενήλικες

## Ειδικά top-level Πολυεθνικών Διαδικτυακών Εταιριών

## Άλλα
Δήμος Θεστιέων

Ο **Δήμος Θεστιέων**  Αιτωλοακαρνανίας συστάθηκε με το νόμο 2539/97 και έπαψε να υφίσταται το 2010 με την ψήφιση και εφαρμογή του νόμου για την τοπική αυτοδιοίκηση με την ονομασία "Καλλικράτης". Αρχικά από το 1994, με το νόμο 1416/86, είχαν συσταθεί σε δήμο οι κοινότητες Καινούργιου και Προσηλίων, οι οποίες παρέμειναν ως δημοτικά διαμερίσματα και στις οποίες προστέθηκαν, και οι κοινότητες Παναιτωλίου και Νέας Αβόρανης. Όλα τα δημοτικά διαμερίσματα του τέως Δήμου Θεστιέων, εντάχθηκαν στον διευρυμένο Δήμο Αγρινίου. Έδρα του Δήμου Θεστιέων ήταν το Καινούργιο. Βορειοανατολικά του Καινούριου υψώνεται ο κώνος του Βλοχού, η ακρόπολη των Θεστιέων στην αρχαιότητα . 

Η πόλη έφερε το όνομα του μυθικού βασιλιά Θέστιου. Ο Βλοχός στα βυζαντινά χρόνια ήταν οχυρό κάστρο. Δόθηκε κι αυτό ως προίκα το 1294 στο Φίλιππο του Τάραντα. Από του Τούρκους καταλήφθηκε το 1450, για να ερημωθεί στη συνέχεια. Σήμερα σώζονται υπολείμματα της οχύρωσης της. Σε πλάτωμα νότια της κορυφής βρίσκεται η Μονή Βλοχού του 18ου  αιώνα. Το τέμπλο του ναού είναι αξιομνημόνευτο. Στη Μονή ασκήθηκε ο διδάσκαλος του γένους Γιαννούλης ο Αιτωλός (1595-1682). 

Στην έξοδο του Καινουρίου, αριστερά του δρόμου, βρίσκεται τετράκρουνη πηγή του 4ου π.Χ. αιώνα. Στο Δήμο Θεστιέων, κατά την διάρκεια του καλοκαιριού, γίνονται οι πολιτιστικές και αθλητικές εκδηλώσεις "Θέστια".

## Διαίρεση
Αναλυτικά τα δημοτικά διαμερίσματα και οι οικισμοί του δήμου (σε παρένθεση ο πληθυσμός σύμφωνα με την απογραφή του 2001)
: ** [[Δημοτικό διαμέρισμα Καινουργίου Αιτωλοακαρνανίας|Δ.δ. Καινουργίου]] ** [3.091]
::* το Καινούργιο [2.991]
::* ο Άνω Βλοχός [87]
::* ο Κακαβάς [13]
::* τα Καρραίικα [0]
: ** Δ.δ. Νέας Αβόρανης **[904] 
:* η Νέα Αβόρανη [904]
:* τα Κοαίικα [0]
: ** Δ.δ. Παναιτωλίου ** -- το Παναιτώλιο [3.022]
: ** [[Δημοτικό διαμέρισμα Προσηλίων Αιτωλοακαρνανίας|Δ.δ. Προσηλίων]] ** [70]
::* τα Προσήλια [35]
::* οι Λάσπες [35]

## Δήμαρχοι

Πηγή: Αποτελέσματα εκλογών - ΕΕΤΑΑ

Θεστιέων
Πωλ Λεμέρλ

Ο **Πωλ Εμίλ Λεμέρλ** (*Paul Émile Lemerle*, 11 Απριλίου 1903 - 17 Ιουλίου 1989) ήταν ένας από τους διαπρεπέστερους βυζαντινολόγους. Γεννήθηκε στο Παρίσι το 1903. Μετά τις σπουδές του στο Παρίσι διορίστηκε μέλος και αργότερα γραμματέας της Γαλλικής Αρχαιολογικής Σχολής Αθηνών για την περίοδο 1931-1941. Την περίοδο αυτή συμμετείχε σε ανασκαφές με κυριότερη αυτή στους Φιλίππους. Διετέλεσε διευθυντής σπουδών στην École Pratique des Hautes Études (1947-1967), καθηγητής στη Σορβόννη (1958-1967) και στο Κολέγιο της Γαλλίας (1967-1973), διευθυντής του Κέντρου Ερεύνης της Ιστορίας και του Πολιτισμού του Βυζαντίου, πρόεδρος (1961-1971) της Διεθνούς Ενώσεως Βυζαντινών Σπουδών. Επίσης υπήρξε μέλος της Γαλλικής Ακαδημίας, αντεπιστέλλον μέλος της Ακαδημίας Αθηνών, της Ακαδημίας της Βιέννης και επίτιμος διδάκτωρ πολλών πανεπιστημίων, μεταξύ αυτών των Αθηνών και της Θεσσαλονίκης. Πέθανε το 1989.

## Το συγγραφικό του έργο
**L'Émirat d'Aydin. Byzance et l'Occident; recherches sur La geste d'Umur pacha*
**Histoire de Byzance*
**Le style byzantin*
**Essais sur le monde byzantin*
**Les plus anciens recueils des miracles de Saint Démétrius et la pénétration des Slaves dans les Balkans*
**Actes de Lavra : édition diplomatique*
* ''Ο πρώτος Βυζαντινός Ουμανισμός''
**The Agrarian History of Byzantium*
* На перекрестке цивилизаций: Поль Лемерль, История Византии. Димитрис Кицикис, Османская империя. Весь Мир, 2006 г. -Na perekrestke tsivilizatsiy : Istorija Vizantii- Osmanskaja Imperija (Paul Lemerle - Δημήτρης Κιτσίκης) – Μόσχα, Εκδόσεις Ves Mir, 2006. (Οι πολιτισμοί στο σταυροδρόμι : Βυζαντινή Ιστορία - Οθωμανική Ιστορία).
* *Первый византийский гуманизм. Замечания и заметки об образовании и культуре в Визинтии от начала до X века.* Санкт-Петербург, 2012.

## Παραπομπές


Κατηγορία:Γάλλοι βυζαντινολόγοι
22 Καλλιόπη

**22 Καλλιόπη** 



Ανακάλυψη

Ανακαλύφθηκε από Τζον Ράσελ Χιντ 

Ανακαλύφθηκε στις 16 Νοεμβρίου 1852 

Χαρακτηριστικά τροχιάς

Αφήλιο 479.931.000 km  (3,208 AU)

Περιήλιο 390.433.000 km  (2,610 AU)

Ημιάξονας τροχιάς 435.182.000 km  (2,909 AU)

Εκκεντρότητα 0,103

Περίοδος περιφοράς 1.812,245 ημέρες  (4,96 χρόνια)

Μέση Ταχύτητα Τροχιάς 17,42&nbsp;km/s 

Κλίση 13,710° ως προς την Εκλειπτική 

Μήκος του ανερχόμενου σημείου 66,240° 

Όρισμα του περιηλίου 356,172° 

Φυσικά Χαρακτηριστικά

 Ακτίνα  101,5 km 

Μάζα 8,09 ×1018 kg

Μέση πυκνότητα 2,80 ± 0,20 g/cm3

Επιφανειακή Βαρύτητα στον Ισημερινό 0,038 m/s<sup>2</sup>

Ταχύτητα Διαφυγής 0,09&nbsp;km/s

Αστρονομική περίοδος περιστροφής 0,1728 ημέρες  (4,18 h) 

Λευκαύγεια 0,142 

Φασματικός τύπος M 

Φαινόμενο μέγεθος - 

Απόλυτο μέγεθος 6,45 

Θερμοκρασία


ελάχ.μέσημεγ.
  ~161 K  240 K 




Η **Καλλιόπη** (αγγλικά: **Kalliope**) είναι ο αστεροειδής (μικρός πλανήτης) με αύξοντα αριθμό ανακαλύψεως 22, εξ ου και το πλήρες όνομά της, **22 Καλλιόπη** (22 **Kalliope**). Το απόλυτο μέγεθος της Καλλιόπης, όπως αυτό ορίζεται για το Ηλιακό Σύστημα, είναι 6,45, δηλαδή είναι ένας από τους λαμπρότερους αστεροειδείς. Ανακαλύφθηκε στις 16 Νοεμβρίου 1852 από τον Τζον Ράσελ Χιντ, που παρατηρούσε από το Λονδίνο, και πήρε το όνομά της από τη Μούσα Καλλιόπη. Η Καλλιόπη περιφέρεται γύρω από τον Ήλιο σε μέση απόσταση (μεγάλος ημιάξονας της τροχιάς της) 2,909 αστρονομικών μονάδων ή 435,2 εκατομμυρίων χιλιομέτρων. Η εκκεντρότητα της τροχιάς της είναι e = 0,102. Μία περιφορά της Καλλιόπης περί τον Ήλιο συμπληρώνεται σε 1.812,2 ημέρες. Η κλίση της τροχιάς της Καλλιόπης ως προς την εκλειπτική είναι 13,7 μοίρες.

Οι διαστάσεις της Καλλιόπης είναι 215×180×150 χλμ. και η μάζα της 7,37 τετράκις εκατομμύρια τόνοι. Η Καλλιόπη περιστρέφεται γύρω από τον εαυτό της μία φορά κάθε 4 ώρες και 9 λεπτά. Ο άξονας περιστροφής της είναι σχεδόν κάθετος στην τροχιά της. Η γεωμετρική λευκαύγειά της είναι 0,142 και ο φασματικός της τύπος είναι M (με μέταλλα). Ωστόσο, φασματοσκοπικές μελέτες έχουν ανακαλύψει ενδείξεις για ένυδρα και πυριτικά ορυκτά, που υποδεικνύουν μάλλον μία πετρώδη παρά μεταλλική επιφάνεια. Η μέγιστη θερμοκρασία στην επιφάνειά της δεν ξεπερνά ποτέ τους 30&nbsp;°C υπό το μηδέν.

## Δορυφόρος
Η Καλλιόπη έχει ένα φυσικό δορυφόρο, τον Λίνο, που περιφέρεται γύρω της σε απόσταση 1.065 χλμ., ή 12 ακτίνες της Καλλιόπης, και ανακαλύφθηκε στις 29 Αυγούστου 2001 από τους Jean-Luc Margot και Michael E. Brown. Ο Λίνος έχει διαστάσεις 35 ως 40 χιλιόμετρα.

## Εξωτερικοί σύνδεσμοι
* Προσομοίωση της τροχιάς από το JPL (Java) / Εφημερίδα
* Καλλιόπη και Λίνος, πολύ καλός διαχωρισμός με το VLT του ESO. Περιλαμβάνεται και μοντέλο του σχήματος της Καλλιόπης.
* Μοντέλο του σχήματος από την καμπύλη φωτός 
* Τροχιακό διάγραμμα για τον Λίνο
* Μια διαφορετική εικόνα VLT του αστεροειδή και του δορυφόρου του

Καλλιοπη
Μάκης Παρασκευόπουλος

Ο **Γεράσιμος** *(Μάκης)* **Παρασκευόπουλος** (1949) είναι Έλληνας δικηγόρος και πολιτικός. Από το 2006 έως το 2014 ήταν δήμαρχος του Πύργου.

## Βιογραφικά στοιχεία
Γεννήθηκε στον Πύργο Ηλείας και σπούδασε νομικά στο Πανεπιστήμιο Αθηνών. Ανέπτυξε αντιδικτατορική δράση ενάντια στο καθεστώς της Χούντας των Συνταγματαρχών συμμετέχοντας μάλιστα και ως αντιπρόεδρος της Ελληνοευρωπαϊκής Κίνησης Νέων (Ε.Κ.Ι.Ν.), ενώ το 1973, έλαβε μέρος στην Κατάληψη της Νομικής Αθηνών, ως μέλος της επιτροπής κατάληψης, ενώ είχε συντάξει και τον όρκο των φοιτητών. Κατά τη διάρκεια της δικτατορίας, συνελήφθη αρκετές φορές και βασανίστηκε στα κρατητήρια του ΕΑΤ - ΕΣΑ. Μετά την αποφοίτησή του. Απελευθερώθηκε με την αμνηστία του Αυγούστου το 1973 και διέφυγε λίγο αργότερα στο εξωτερικό. Μετά την πτώση του Χούντας, συμμετείχε ως μάρτυρας κατηγορίας στη δίκη της Χούντας, ως εκπρόσωπος της ΕΚΙΝ, και στη συνέχεια, στις δίκες των βασανιστών του καθεστώτος.

Ιδιώτευσε αρχικά ως δικηγόρος στην Αθήνα, όπου είχε δικηγορικό γραφείο με τους Λουκά Κανακάρη - Ρούφο και Νικόλαο Αλιβιζάτο. Μετά από κάποια χρόνια, επέστρεψε στον Πύργο, όπου ανέπτυξε πολιτική δραστηριότητα ως εκλεγόμενος δημοτικός σύμβουλος και αντιπρόεδρος του δημοτικού συμβουλίου. Στις βουλευτικές εκλογές του 1996, ήταν υποψήφιος βουλευτής Ηλείας με το ψηφοδέλτιο του Συνασπισμού και στη συνέχεια βουλευτικές εκλογές του 2000, υποψήφιος βουλευτής με το ψηφοδέλτιο του ΠΑΣΟΚ, χωρίς όμως επιτυχία. 

Στις δημοτικές εκλογές του 2006, εξελέγη δήμαρχος Πύργου με την στήριξη του ΠΑΣΟΚ. 

Στις δημοτικές εκλογές του 2010, επανεξελέγη για δεύτερη συνεχή φορά δήμαρχος από τον α΄ γύρο με ποσοστό 52,29 %. Η δεύτερη θητεία του ως δήμαρχος Πύργου συνέπεσε στο τέλος του 2013, με δυσκολία διαχείρισης των απορριμμάτων, ενώ ως προσωρινή λύση επιλέχθηκε η μεταφορά τους στον ΧΥΤΑ Αττικής, και με διαμαρτυρίες δημοτών του Πύργου σχετικά με την διαχείριση των απορριμάτων . Στις εκλογές του 2014 απέσυρε την υποψηφιότητα, την οποία είχε θέσει για επανεκλογή στη δημαρχία της πόλης.

Κατοικεί μόνιμα στον Πύργο. Είναι παντρεμένος με την Κρινιώ Τσάφα και έχει δύο παιδιά.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες πολιτευτές
Κατηγορία:Δήμαρχοι Πύργου Ηλείας
Κατηγορία:Αντιδικτατορικός αγώνας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ντομινίκ ντε Βιλπέν

Ο **Ντομινίκ ντε Βιλπέν** (γαλλικά: *Dominique de Villepin*, 14 Νοεμβρίου 1953) είναι Γάλλος διπλωμάτης και πολιτικός, πρωθυπουργός της Γαλλίας από τις 31 Μαΐου 2005 μέχρι το 2007.

## Πολιτική σταδιοδρομία
Γεννήθηκε στο Ραμπάτ του Μαρόκου, στις 14 Νοεμβρίου 1953. Το 2002 στην κυβέρνηση Ραφαρέν διορίστηκε Υπουργός Εξωτερικών και στη συνέχεια έγινε Υπουργός Εσωτερικών. Λίγο μετά τις προεδρικές εκλογές του 2007, στις 15 Μαΐου, ο ντε Βιλπέν παραιτήθηκε από την πρωθυπουργία.

Κατηγορήθηκε για συνωμοσία με σκοπό την πλήξη του υποψηφίου για τις προεδρικές εκλογές του 2007 Νικολά Σαρκοζί, ο οποίος εξελέγη τελικά πρόεδρος. Ο ντε Βιλπέν απαλλάχθηκε από όλες τις κατηγορίες στις 28 Ιανουαρίου 2010.

## Παραπομπές


Κατηγορία:Γάλλοι διπλωμάτες
Κατηγορία:Πρωθυπουργοί της Γαλλίας
Κατηγορία:Φοιτητές της Εθνικής Σχολής Διοικήσεως (Γαλλία)
Κατηγορία:Πρόεδροι του Συμβουλίου Ασφαλείας του ΟΗΕ
Ρωξάνη

Η **Ρωξάνη** (βακτριανά: *Ροσάνακ*, που σημαίνει αστέρι, αρχαία ιρανικά: *Ραόχσνα,* περ. 347 π.Χ. - περ. 310 π.Χ.) ήταν η πρώτη σύζυγος του Μεγάλου Αλεξάνδρου.

## Βιογραφία
### Καταγωγή
Γεννήθηκε περίπου το 347 π.Χ. στην Βακτρία (σύγχρονο Νότιο Τατζικιστάν και βόρειο Αφγανιστάν) με πατέρα τον πολέμαρχο Οξυάρτη.

### Γάμος
Παντρεύτηκε τον Αλέξανδρο το 327 π.Χ., μετά την κατάκτηση του βράχου της Σογδιανής, φρουρίου του πατέρα της από τον Αλέξανδρο. Πιθανώς ο γάμος τους να είχε πολιτική σκοπιμότητα για το εξευμενισμό των Βακτρικών Σατραπιών αλλά ο Αλέξανδρος είχε δηλώσει ερωτευμένος. Η Ρωξάνη τον συνόδευσε στην εκστρατεία του στην Ινδία και γέννησε τον γιο τους Αλέξανδρο Δ' μετά τον θάνατο του Αλεξάνδρου στη Βαβυλώνα το 323 π.Χ.

### Θάνατος
Ο θάνατος του Μεγάλου Αλεξάνδρου άφησε εκτεθειμένους τη Ρωξάνη και τον γιo της, οι οποίοι έπεσαν θύματα θανάσιμης δηλητηρίασης περίπου το 311 ή 309 π.Χ. μετά από παρέμβαση του Κάσσανδρου, καθώς ο 13χρονος Αλέξανδρος Δ' ήταν ο μόνος νόμιμος διάδοχος της τεράστιας αυτοκρατορίας. Η δηλητηρίαση τελέστηκε από τον Γλαυκία, αξιωματικό των Εταίρων.

## Παραπομπές


## Εξωτερικοί σύνδεσμοι
* Ἱστορια των Ἑλληνων ποιητων και συγγραφεων κατα χρονολογικην και ..., Τόμος 1

Κατηγορία:Εκστρατεία του Μεγάλου Αλεξάνδρου
Κατηγορία:Αλέξανδρος ο Μέγας
Κατηγορία:Γυναίκες του Μεγάλου Αλεξάνδρου
Κατηγορία:Βασίλισσες και Πριγκίπισσες της Μακεδονίας
Είδωλο

μικρογραφία|Κυκλαδικό ειδώλειο που αναπαριστά γυναίκα από μάρμαρο.
Η λέξη **είδωλο** προκύπτει από τη λέξη "είδος", δηλαδή αυτό που φαίνεται, και σημαίνει κάτι που μπορεί να γίνει αισθητό με τις αισθήσεις μας.

Στην καθημερινή ζωή, "είδωλο" ονομάζεται η αντανάκλαση ενός αντικειμένου. Όσον αφορά τη θρησκευτική της έννοια, η λέξη αναφέρεται σε ένα αντικείμενο λατρείας, που απεικονίζει κάποια θεότητα.

## Θρησκευτική έννοια
### Ορθόδοξη Εκκλησία
Σε αντίθεση με τους λαούς που θεωρούν τον Θεό ***ενδοσυμπαντικό***, ο Ιουδαϊκός λαός, αλλά και οι Χριστιανοί που κληρονόμησαν την ίδια αντίληψη για τον Θεό, ότι δηλαδή ο Θεός ως άκτιστος, είναι και εξωσυμπαντικός, άρα ανόμοιος με κάθε τι κτιστό και απερίγραπτος, γι' αυτόν ακριβώς τον λόγο απαγορεύουν στη λατρεία τους ομοιώματα του Θεού, καθώς είναι εντελώς ανόμοια, τόσο στην όψη, στο είδος, όσο και στην ουσία. Η δε Αγία Γραφή χρησιμοποιεί τη λέξη: "είδωλο" και την απαγόρευση γι' αυτό αυστηρά με αυτή την έννοια, του αντικειμένου απεικόνισης θεού, ή του Θεού.

### Προτεσταντισμός
Ο Προτεσταντισμός θεωρεί είδωλα ακόμα και απεικονίσεις αγίων, γι' αυτό και απαγορεύει τη χρήση τους στη λατρευτική ζωή των πιστών τους. Αυτό εν μέρει οφείλεται σε μανιχαϊστικές δογματικές καταβολές, δεδομένου ότι οι Μανιχαίοι θεωρούσαν την ύλη ως κάτι κακό, ως δημιούργημα ενός κατώτερου θεού, ενώ το πνεύμα κάτι καλό, ως δημιούργημα ενός καλού Θεού. Από τη στιγμή λοιπόν που κάποιος θεωρεί την ύλη ως κάτι κακό, είναι επόμενο να θεωρεί και τη λατρεία μέσω υλικών αντικειμένων απαγορευμένη. Γι' αυτό και η λατρεία των προτεσταντικών θρησκειών είναι κυρίως εστιασμένη στη γνώση και τη διδασκαλία και λιγότερο σε υλικά στοιχεία, όπως στις παραδοσιακές Χριστιανικές θρησκείες, που χρησιμοποιούν κεριά, θυμίαμα, εικόνες, άμφια κλπ).

Καθαρότερη και συνεπέστερη προς αυτή τη θέση, εμφανίζεται η λατρεία θρησκειών όπως οι Κουάκεροι, οι οποίοι προχωρούν ένα βήμα ακόμα, απορρίπτοντας κυριολεκτικά οτιδήποτε υλικό στη λατρεία τους, ακόμα και το εν ύδατι βάπτισμα και η Θεία Κοινωνία, ως κάτι που δεν έχει θέση σε μια καθαρά πνευματική λατρεία, στην οποία η ύλη είναι κάτι αποφευκτέο.

### Ισλάμ
Το Ισλάμ, επίσης, για τους ίδιους λόγους έχει διαφορετική αντίληψη για την έννοια του ειδώλου. Θεωρεί είδωλα ακόμα και απεικονίσεις αγίων, γι' αυτό και απαγορεύουν τη χρήση τους στη λατρευτική ζωή των πιστών τους.

Κατηγορία:Θρησκευτικά σύμβολα
Γιάννης Αγγούρης

Ο **Γιάννης Αγγούρης** (20 Ιουλίου 1930 - 8 Ιανουαρίου 2006) ήταν Έλληνας δημοσιογράφος.

## Βιογραφία
Γεννήθηκε στο Σοπωτό Καλαβρύτων στις 20 Ιουλίου 1930. Ήταν ο δεύτερος από τα πέντε παιδιά που απέκτησαν οι γονείς του Γεώργιος Αγγούρης και Παναγιώτα Ψαρρού. Τελείωσε το Γυμνάσιο Καλαβρύτων και σπούδασε στην Πάντειο Ανωτάτη Σχολή Πολιτικών Επιστημών και τη Νομική Σχολή. Ξεκίνησε την δημοσιογραφική του σταδιοδρομία στα μέσα της δεκαετίας του '50 όντας ακόμα έφεδρος αξιωματικός. Εργάστηκε σε διάφορες πολιτικές και οικονομικές εφημερίδες της Αθήνας καθώς και στην ΕΡΤ. Επί σειρά ετών διετέλεσε αρχισυντάκτης της εφημερίδας "Ναυτεμπορική" μέχρι την συνταξιοδότησή του το 1993. Για πολλά χρόνια επίσης ήταν μέλος της Οικονομικής Επιτροπής της ΕΣΗΕΑ. Μετά την συνταξιοδότηση του ασχολήθηκε με την συγγραφή. Το συγγραφικό του έργο περιλαμβάνει τρία βιβλία (το τρίτο είναι υπό έκδοση). Ο Γιάννης Αγγούρης ήταν παντρεμένος με την Φωτεινή Αντωνοπούλου και απέκτησε δύο κόρες, την Παναγιώτα (μηχανικό ΕΜΠ, καθηγήτρια πανεπιστημίου στις ΗΠΑ) και την Γεωργία (δημοσιογράφο), και δύο εγγονές, την Ιωάννα Ζιώτη και την Χλόη Ιωάννα Στεφανίδη. Πέθανε ξαφνικά την 1 Αυγούστου 2006.

## Βιβλία
**Σοπωτό, πατρίδα μου*
**Δημοσιογραφική πορεία*

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Αρκτική ζώνη

Ο όρος **αρκτική ζώνη** απαντάται ως γεωγραφικός όρος και ως αστρονομικός.

*  Ως γεωγραφικός όρος: η αρκτική ζώνη ή βόρεια πολική ζώνη είναι η ζώνη της Γης που εκτείνεται από τον Βόρειο Πόλο της Γης μέχρι του γήινου αρκτικού κύκλου ή βόρειου πολικού κύκλου, με γενικό εύρος τις 23° και 27΄.
*  Αντίστοιχα ως αστρονομικός όρος: (ουράνια) αρκτική ζώνη ονομάζεται η ζώνη της ουράνιας σφαίρας που εκτείνεται από τον Ουράνιο Βόρειο Πόλο μέχρι τον ουράνιο αρκτικό κύκλο, με ίδιο του επίγειου εύρους, δηλαδή 23° και 27΄.

## Στη γεωγραφία
Η αρκτική ζώνη είναι η 1η από τον Βόρειο Πόλο ή η 3η από Ισημερινό ζώνη της Γης. Χώρες με σημαντικές περιοχές εντός της αρκτικής ζώνης, εκτός της Ισλανδίας που περιέχεται ολόκληρη κατά ισόθερμη γραμμή είναι:

* Ρωσία (Βόρειες ακτές)
* Καναδάς (Βόρειες ακτές)
* Δανία (Γροιλανδία μεγαλύτερο μέρος)
* ΗΠΑ (Αλάσκα Βόρειες ακτές)
* Νορβηγία (μικρό τμήμα Β. ακτών) και
* Φινλανδία (μικρό τμήμα Β. ακτών)

Οι γήινες ζώνες αρκτική και ανταρκτική ονομάζονται και πολικές ζώνες ή κατεψυγμένες ζώνες.

## Δείτε επίσης
* Αρκτική
* Πολική Ναυτιλία

## Παραπομπές

## Εξωτερικοί σύνδεσμοι
* Τοπογραφικός χάρτης του Αρκτικού Κύκλου
* Χάρτης της Αρκτικής ζώνης, με ενδείξεις μεγάλων πληθυσμιακών περιοχών 
* Terra Incognita: Εξερεύνηση της Καναδικής Αρκτικής &mdash; Ιστορική πραγματεία για τις πρώιμες αποστολές στην Καναδική αρκτική ζώνη , εικονογραφημένη με χάρτες φωτογραφίες και σχέδια.

### Ψηφιακό αρχείο ΕΡΤ
* 
* 
* 

Κατηγορία:Γεωγραφία της Αρκτικής
Κατηγορία:Χαρτογραφία
Κατηγορία:Κοσμογραφία
Δημήτρης Πιστικός

Ο **Δημήτρης Πιστικός** (Παναιτώλιο, 7 Φεβρουαρίου 1948) είναι Έλληνας δικηγόρος, ποιητής και δοκιμιογράφος.

## Βιογραφία
Γεννήθηκε στο Παναιτώλιο Αιτωλοακαρνανίας το 1948. Σπούδασε Νομικά και Πολιτικές Επιστήμες στο Πανεπιστήμιο Αθηνών και στον Πειραιά, όπου και δικηγόρησε μέχρι τη πρόσφατη συνταξιοδότηση του.
 
Ως λογοτέχνης ασχολείται κυρίως με την ποίηση και το δοκίμιο. Παράλληλα έγραψε θέατρο, μεταφράζει αρχαίους Έλληνες ποιητές και συνεργάζεται με πολλά λογοτεχνικά περιοδικά όπου δημοσιεύει ποιήματα και δοκίμια. Ενδεικτικά, δημοσίευσε κείμενά του στα Διαλεκτική (εκεί δημοσίευσε το πρώτο του ποίημα), Αραμπάς, Ίβυκος, Παρουσία, Τα Αιτωλικά, Επίκαιρα Αιτωλοακαρνανίας, Αναγγελία. κ.ά.

Ποιήματά του βραβεύτηκαν και μεταφράστηκαν στα Ιταλικά, Γαλλικά, Αγγλικά και Ισπανικά και Ρουμάνικα, περιλαμβάνονται σε πολλές ανθολογίες και μελοποιήθηκαν από γνωστούς Έλληνες συνθέτες.

Το 2013 βραβεύτηκε στο πλαίσιο της έκθεσης «Δημοτική Πινακοθήκη: Ιστορία ενός θεσμού» του Πειραιά για την προσφορά του στην νεοελληνική γλώσσα.

## Εργογραφία
*Ανάγνωση (ποιητική συλλογή) 1991
*Ηλιοπαιδεία (ποιητική σύνθεση) 1992, Α΄ Βραβείο Ποίησης της Εταιρείας Ελλήνων Λογοτεχνών (Βραβείο Αρώνη)
*Η ενάτη σταυροφορία, Δωδώνη Εκδοτική, 1997
*Η Μικρή Ανάγνωση, 1999, Βραβείο «Μ. Αυγέρη» της Εταιρείας Ελλήνων Λογοτεχνών
*Εκ των προτέρων, Ίβυκος, 2002
*Οι χαιρετισμοί της Χίου, Δωδώνη Εκδοτική, 2005
*Τα υφαντά της νύχτας, Δωδώνη Εκδοτική, 2005 (έχει μεταφραστεί στα Πολωνικά)
*Εκ του συστάδην, Δωδώνη Εκδοτική, 2007

## Εξωτερικοί Σύνδεσμοι
*Το ποίημα του Δημήτρη Πιστικού " Μεγιστίας Ακαρνάν" 
*Το ποίημα του Δημήτρη Πιστικού "Ωδή στο Μεσολόγγι" 

## Παραπομπές


Κατηγορία:Έλληνες δοκιμιογράφοι
Κατηγορία:Έλληνες θεατρικοί συγγραφείς
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Ουράνιος άξονας

**Ουράνιος άξονας** ή **άξονας του κόσμου** ονομάζεται ο άξονας περί του οποίου περιστρέφεται η ιδεατή ουράνια σφαίρα και που ολοκληρώνει μια πλήρη περιστροφή σε 24 αστρικές ώρες.

Ο Ουράνιος άξονας είναι η προέκταση του άξονα της Γης που τέμνει την Ουράνια σφαίρα στα αντίστοιχα σημεία που ονομάζονται *[[Ουράνιος πόλος|ουράνιοι πόλοι]]*. Ο παρά τον Πολικό αστέρα ονομάζεται *Βόρειος Ουράνιος Πόλος* και ο άνωθεν του Νότιου Πόλου της Γης *Νότιος Ουράνιος Πόλος*.

## Δείτε επίσης

* Ουράνιος ισημερινός
* Εκλειπτική
* Ουράνιες συντεταγμένες

Ουρανιος αξονας
Ντάνα Γκαρσία

Η **Ντάνα Γκαρσία** (*Danna María García Osuna*, 4 Φεβρουαρίου 1978) είναι Κολομβιανή ηθοποιός. 

## Βιογραφία
Γεννήθηκε στις 4 Φεβρουαρίου 1978 στην Μεδεγίν της Κολομβίας. Είναι κόρη της Κολομβιανής τραγουδίστριας Κλάουδια  Οσούνα (ισπανικά: *Claudia Osuna*). Από τα 15 της ξεκίνησε την καριέρα της στις τηλεοπτικές τηλενουβέλλες.

Το 1994 δημιούργησε μαζί με την αδερφή της και άλλα δυο άτομα, το γκρουπ Καφέ Μορένο (ισπανικά: *Café Moreno*). Το άλμπουμ που ηχογράφησαν έγινε μεγάλη επιτυχία στην Κολομβία. Παρόλα αυτά, μετά από κάποιο χρονικό διάστημα το συγκρότημα διαλύθηκε και η Danna στράφηκε στην ηθοποιία.

Το 2008, ήταν στη λίστα των 50 πιο ωραίων ανθρώπων, που δημιούργησε το περιοδικό "People en Español".

## Φιλμογραφία
Πρωταγωνιστεί στις σειρές:
* **Lola Calamidades** (2009) ως Lola
* **Un Gancho al Corazon** (2008/09) ως Valentina Lopéz
* **La Traición** (2008) ως Soledad de Obregón
* **Decisiones** (2007) ως Francisca
* **Corazón Partido** (2006) ως Aura Echarri
* **[[Αλεχάντρο και Ντιάνα]]** (Te voy a enseñar a querer)(2004) ως Diana Rivera
* **[[Κρυφά πάθη]]** (Pasión de gavilanes)(2003) ως Norma Elizondo Acevedo de Escandón
* **La revancha** (2000) ως Soledad Santander/Mariana Ruiz
* **Háblame de amor** (1999) ως Julia/Jimena
* **[[Μοιραίο Πάθος (τηλενουβέλλα)|Μοιραίο Πάθος]]** (Perro Amor) (1998) ως Sofía Santana

Συμμετείχε στις σειρές:
* **Al norte del corazón** (1997) ως Eloísa 
* **El día es hoy** (1996)
* **Victoria** (1995) ως Victoria
* **Café con aroma de mujer** (1994) ως Marcela Vallejo Cortez

Οι σειρές «Κρυφά πάθη» και Μοιραίο πάθος έχουν προβληθεί στην Ελλάδα και την Κύπρο, ενώ η σειρά Αλεχάντρο και Ντιάνα θα ξεκινήσει σύντομα στην Κύπρο.

## Εξωτερικοί σύνδεσμοι

* Danna García: Επίσημη Ιστοσελίδα
* Danna García στο IMDb

Κατηγορία:Κολομβιανοί ηθοποιοί
Οικογένεια Κανακάρη

Η **Οικογένεια Κανακάρη** ήταν παλιά και πλούσια οικογένεια προκρίτων της Πάτρας.

## Επώνυμο
Όσοι γεννιόντουσαν το μήνα Μάϊο καλούνταν "Κανακάραι", επειδή στα δημοτικά τραγούδια ο μήνας Μάϊος αποκαλείται "κανακάρης", που σημαίνει χαριτωμένος.

## Πληροφορίες
Γενάρχης της ήταν ο Κυριαζής Κανακάρης, ο οποίος μαζί με τον αδερφό του, Αγγελάκη, εγκαταστάθηκαν στις αρχές του 17ου αιώνα στην Πάτρα. Η καταγωγή της οικογενείας ήταν από τη Λειβαδιά. Ο Κυριαζής διορίστηκε εφημέριος του ναού της Αγίας Τριάδας και απέκτησε δύο αγόρια, τον Λουκά και τον Ρόδη και μια κόρη, την Αγγελική. Τα δύο αδέρφια ασχολήθηκαν με το εμπόριο και απέκτησαν σημαντική περιουσία. Στην ανάδειξη της οικογένειας διαδραμάτισε ρόλο και η συγγενική σχέση τους με τους Νοταράδες.

Τα δύο αδέρφια έμειναν άτεκνα σε αντίθεση με την αδερφή τους Αγγελική που είχε παντρευτεί παρά τη θέληση τους με τον Μπενιζέλο Ρούφο. Τελικά ο Ρόδης Κανακάρης από τον φόβο της εξαφάνισης του γένους του, συμφιλιώθηκε με την αδερφή του με τους εξής όρους: Όλα τα παιδιά της Αγγελικής θα ασπάζονταν το ορθόδοξο δόγμα ενώ όσοι θα βαφτίζονταν με τα ονόματα Αθανάσιος, Ρόδης και Λουκάς θα προσέθεταν και το επώνυμο "Κανακάρης". Παράλληλα υιοθέτησε τον Αθανάσιο Κανακάρη, ανηψιό του, στον οποίο κληροδότησε όλη του την περιουσία.

Σήμερα οι απόγονοι των Κανακάρηδων - Ρούφων ζουν στην Αθήνα.

## Παραπομπές


## Δείτε επίσης
* Οικογένεια Ρούφου

## Περαιτέρω ανάγνωση
* Δημήτρης Μπαχάρας, *Αρχοντικές οικογένειες της Πελοποννήσου. Η οικογένεια Κανακάρη-Ρούφου. Από την Επανάσταση του 1821 στη Δικτατορία των Συνταγματαρχών*, Αθήνα: Βιβλιοπωλείον της Εστίας, 2020, ISBN 9789600517934.
* Δημήτρης Μπαχάρας, "Κανακάρηδες-Ρούφοι: Ο καιρός των αρχόντων". Συνέντευξη στην Κρίστυ Κουνινιώτη. *Πελοπόννησος*, 25 Φεβρουαρίου 2021.
Δυσνομία (δορυφόρος)

Η **Δυσνομία** ή επίσημα **(136199) Έρις I Δυσνομία** () είναι ένας φυσικός δορυφόρος του πλανήτη νάνου Έρις, που κινείται μαζί του στις τροχιές των μεταποσειδώνιων πλανητοειδών. Πήρε το όνομά του, σε αναλογία με την Έριδα, από τη Δυσνομία κόρη της θεάς Έριδας κατά την Ελληνική μυθολογία επειδή, με την ανακάλυψη των σωμάτων αυτών, δημιουργήθηκε στους κόλπους των αστρονόμων μεγάλο νομικό θέμα και έριδα για το τι θεωρείται πλανήτης. 

## Ανακάλυψη
Ανακαλύφθηκε στις 10 Σεπτεμβρίου του 2005 από την ομάδα του αστεροσκοπείου Κεκ της Χαβάης με επικεφαλής τους Μάικλ Μπράουν, Τσαντ Τρουχίλο και Ντέιβιντ Ραντίνοβιτς ενώ παρατηρούσαν την Έριδα και του δόθηκε η προσωρινή ονομασία **S/2005 (2003 UB313) 1**. Ενώ είχε ονομαστεί ανεπίσημα και με διάθεση αστεϊσμού «Γαβριέλα» σε αντιστοιχία με την Έριδα που είχε ονομασθεί ανεπίσημα και με διάθεση αστεϊσμού «Ζήνα».

## Παραπομπές


## Εξωτερικοί σύνδεσμοι
* Μάικλ Μπράουν, Ινστιτούτο Τεχνολογίας της Καλιφόρνια (Καλτέκ)

Κατηγορία:Δορυφόροι μεταποσειδώνιων αντικειμένων
Χοσέ Μπεναζέραφ

Ο **Χοσέ Μπεναζέραφ** (*José Bénazéraf*, 8 Ιανουαρίου 1922 – 1 Δεκεμβρίου 2012) ήταν σκηνοθέτης, σεναριογράφος και παραγωγός του γαλλικού κινηματογράφου.

Γεννήθηκε στην Καζαμπλάνκα του Μαρόκου. Αφού τελείωσε τις σπουδές του στις πολιτικές επιστήμες, ξεκίνησε την καριέρα του κάνοντας το 1958 την παραγωγή του φιλμ *Les lavandières du Portugal* με σκηνοθέτη τον Pierre Gaspard-Huit. Στη δεκαετία του 1960 άρχισε να σκηνοθετεί ερωτικές ταινίες ξεκινώντας με το *[[L'éternité pour tous]]* το 1961. Στα τέλη της δεκαετίας του 1970 μετακινήθηκε στο χώρο του πορνό γυρίζοντας κυρίως χαμηλού προϋπολογισμού παραγωγές κατευθείαν για την αγορά του βίντεο, κάτι που αποτέλεσε πλήγμα στην όποια φήμη του.

## Επιλεγμένη φιλμογραφία
*1987: *Spanish Fly*
*1984: *Lusty Widow*
*1984: *Hot Close-Ups*
*1980: *Patricia, Valerie, Anna Et Les Autres*
*1978: *Bordel SS*
*1971: *Les Dérèglements d'une jeune provinciale*
*1970: *Le désirable et le sublime*
*1969: *Joe Caligula*
*1961: *L'éternité pour tous*

## Παραπομπές


## Βιβλιογραφία
* Το βιβλίο των Cathal Tohill και Pete Tombs *Immoral Tales: European Sex & Horror Movies 1956-1984* (1994) αφιερώνει ένα κεφάλαιο στον σκηνοθέτη.

Κατηγορία:Γάλλοι σεναριογράφοι
Κατηγορία:Γάλλοι παραγωγοί ταινιών
Κατηγορία:Γάλλοι σκηνοθέτες πορνογραφικών ταινιών
Κατηγορία:Γάλλοι σκηνοθέτες κινηματογράφου
Αθηνά Κρικέλη

Η **Αθηνά Κρικέλη** είναι Ελληνίδα δημοσιογράφος και παραγωγός ντοκιμαντέρ. 

## Βιογραφικά στοιχεία
Γεννήθηκε στην Θεσσαλονίκη. Παρακολούθησε σπουδές δημοσιογραφίας στο Λονδίνο την περίοδο 1987 με 1990, ενώ έκανε μεταπτυχιακό στα Μέσα Μαζικής Ενημέρωσης σε πανεπιστήμιο της Νέας Υόρκης.

Το 1999 δημιούργησε και υπήρξε διευθύνουσα σύμβουλος στην πρώτη διαδικτυακή ελληνοαμερικανική τηλεόραση και την εταιρεία *Ellopia Media Group*. Τα ντοκιμαντέρ της έχουν βραβευθεί τρεις φορές από την Ελλάδα, από τον Πρόεδρο της Ελληνικής Δημοκρατίας Κωστή Στεφανόπουλο, ενώ επίσης έχει βραβευτεί το 1997 και από τον πρώην δήμαρχο της Νέας Υόρκης Ρούντι Τζουλιάνι για την προσφορά της στην διαμόρφωση της κουλτούρας της Νέας Υόρκης. Το 2006 κέρδισε δύο βραβεία *[[Telly Awards]]* στις Ηνωμένες Πολιτείες. Το 2007 κερδίζει άλλα δυο ίδια βραβεία για τα ντοκιμαντέρ "*Εντατική μιας ζωής*" και "*Οι εγκλωβισμένοι στην Κύπρο*". Υπήρξε η μόνη Ελληνίδα που αποτέλεσε μέλος της κριτικής επιτροπής των βραβείων *[[Emmy Award]]s*. 

Είναι ανταποκρίτρια της Φωνής της Αμερικής στην Νέα Υόρκη, ενώ η ραδιοφωνική της εκπομπή "*Τα δικά μας*" φιλοξενείται στο Μουσείο Ραδιοφώνου και Τηλεόρασης της Αμερικής ως το πιο αντιπροσωπευτικό της ελληνικής γλώσσας. Επίσης είναι πολιτική ανταποκρίτρια της ΕΡΤ 3. Είναι μέλος της *Εθνικής Ακαδημίας των Τηλεοπτικών Τεχνών και Επιστημών* (National Academy Of Television Arts and Sciences, ΝATAS), του *Συλλόγου Τεχνολόγων Μηχανικών Πληροφορικής* (Σ.Μ.Π.Τ.Ε.), του *[[Φόρεϊγν Εξπρές|Φόρεϊγν Πρες]]* (Foreign Press) και του *[[Σύνδεσμος Ανταποκριτών των Ηνωμένων Εθνών|Συνδέσμου Ανταποκριτών των Ηνωμένων Εθνών]]* (United Nations Correspondent Association, UNCA). 

Σήμερα ζει και εργάζεται στην Νέα Υόρκη.

## Παραπομπές


Κατηγορία:Ελληνίδες δημοσιογράφοι
Κατηγορία:Έλληνες παραγωγοί ντοκιμαντέρ
Κατάλογος εφημερίδων Θεσσαλονίκης

Ο **κατάλογος εφημερίδων Θεσσαλονίκης** περιέχει εγγραφές για τις εφημερίδες που κυκλοφορούν στην περιοχή της Θεσσαλονίκης.

## Εφημερίδες
### Πολιτικές
*Μακεδονία
*Thessnews
*Τύπος Θεσσαλονίκης

### Αθλητικές
*Άρης Είσαι (εβδομαδιαία)
*Fair Play Press
*Forza (εβδομαδιαία)
*Μετροσπόρ

### Ποικίλης Ύλης/Πολιτιστικές
*Εύξεινος Πόντος
*Πόντος

### Αγγελίες
*Μακεδονικές Αγγελίες

## Περιοδικά
*Βαβυλωνία
*Ελληνικό Πανόραμα

### Δωρεάν διανομής
* CITY urban living
* CityMag
* Διαδρομές της Θεσσαλονίκης
* Δυτικώς
* Εκτός των Τειχών
* Εξώστης
* Καρφίτσα
* Παράλλαξη
*Τελάλης

## Εφημερίδες που έκλεισαν
* Αγγελιοφόρος
* Αυριανή Μακεδονίας - Θράκης
* Ελληνικός Βορράς
* Θεσσαλονίκη (εβδομαδιαία)
* Σπορ του Βορρά

## Βλέπε επίσης
* Κατάλογος εφημερίδων Αθήνας και Πειραιά
* Κατάλογος εφημερίδων λοιπής Ελλάδας

## Πηγές
* Γενική Γραμματεία Ενημέρωσης και Επικοινωνίας

Κατηγορία:Κατάλογοι ελληνικών εφημερίδων
Κατηγορία:Εφημερίδες με τόπο έκδοσης τη Θεσσαλονίκη